ฮั่งเส็งปิดเช้าบวก 96.23 จุด ตามตลาดนิวยอร์ก ขณะจับตาเฟด
ฮั่งเส็งปิดเช้าบวก 96.23 จุด ตามตลาดนิวยอร์ก ขณะจับตาเฟด
15 ธ.ค. 2558

ดัชนีฮั่งเส็งตลาดหุ้นฮ่องกงปิดเช้าปรับตัวขึ้น โดยดัชนีฮั่งเส็งเพิ่มขึ้น 96.23 จุด หรือ 0.45% ปิดภาคเช้าที่ 21,406.08 จุด ตามตลาดหุ้นนิวยอร์กที่คลายความวิตกเกี่ยวกับวิกฤตพลังงาน หลังจากราคาน้ำมันดิบดีดตัวขึ้น
สัญญาน้ำมันดิบเวสต์เท็กซัส (WTI) ตลาดนิวยอร์กปิดบวกเมื่อคืนนี้ เนื่องจากนักลงทุนเข้ามาช้อนซื้อเก็งกำไรหลังจากสัญญาน้ำมันดิบร่วงหลุดระดับ 35 ดอลลาร์/บาร์เรลในระหว่างวัน
ขณะเดียวกัน นักลงทุนต่างรอดูการประชุมนโยบายการเงินของธนาคารกลางสหรัฐ (เฟด) ในวันที่ 15-16 ธ.ค.นี้ ท่ามกลางกระแสคาดการณ์ที่ว่าเฟดจะเริ่มปรับขึ้นอัตราดอกเบี้ยเป็นครั้งแรกในรอบเกือบทศวรรษ